**Návod, pokyny, inštrukcie pre vypĺňanie špecifikácie predmetu zákazky**

**a kalkulácie ceny**

**Návod, pokyny, inštrukcie pre vyplnenie špecifikácie predmetu zákazky:**

Uchádzač musí uviesť v príslušnom riadku: **obchodné meno, sídlo a IČO**.

Uchádzač musí uviesť v príslušnom riadku: **výrobcu, typové označenie a značku (resp. obchodný názov)** ponúkaného predmetu zákazky.

Zadávateľ v každej špecifikácii popisuje v stĺpci s názvom “*Parameter/časť položky*“ textovú časť požiadavky na požadovaný parameter predmetu zákazky a v stĺpci “*Požiadavky na parameter/opis*“ zadávateľ popisuje akým spôsobom má uchádzač uviesť požadovaný údaj v stĺpci s názvom “*Parametre ponúkané uchádzačom*“ a to buď:

1. Zadávateľ vyžaduje, aby uchádzač uviedol údaj **“*áno*“,** čím potvrdí, že ním ponúkaný predmet zákazky spĺňa na 100 percent požiadavku zadávateľa. Ak by predmet zákazky, ktorý ponúka uchádzač v rámci svojej ponuky nespĺňala požadovaný parameter, uvedie uchádzač pri tomto parametri údaj “*nie*“. (Príklad: ak zadávateľ požaduje napr. pre parameter “*Oceľové ochrany vjazdového regálu* " v rámci stĺpca "*Požiadavky na parametre/opis*" údaj “*áno*“, tak uchádzačom ponúknutý predmet zákazky musí spĺňať pre parameter “*Oceľové ochrany vjazdového regálu*“ t.j. ponúknutý predmet zákazky musí mať oceľové ochrany vjazdového regálu, vtedy bude zadávateľ považovať tento parameter za splnený).
2. Ak zadávateľ požaduje údaj **min. (minimálne)**, znamená to, že predmet zákazky, ktorú ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter “*Záručná doba*" v rámci stĺpca "*Požiadavky na parametre/opis*" údaj “*min. 60 mesiacov*“, tak uchádzačom ponúknutý predmet zákazky musí spĺňať pre parameter “*Záručná doba*“ hodnotu presne 60 mesiacov alebo viac ako 60 mesiacov (napr. 66 mesiacov), vtedy bude zadávateľ považovať tento parameter za splnený).
3. Ak zadávateľ požaduje údaj **max. (maximálne)**, znamená to, že predmet zákazky, ktorú ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorý je rovnaký alebo menší (nižší) ako je požadovaný údaj pri tomto parametri (t.j. ak zadávateľ požaduje napr. pre parameter *"Rozmery regálového systému - dĺžka"* v rámci stĺpca *"Požiadavky na parametre/opis"* údaj “*max. 24 m*“ tak uchádzačom ponúknutý predmet zákazky musí spĺňať pre parameter "*Rozmery regálového systému - dĺžka* " presne 24 m alebo menej ako 24 m (napr. 23,5 m), vtedy bude zadávateľ považovať tento parameter za splnený.

Uchádzač **potvrdí formou podpisu** svoju ponuku na konci špecifikácie predmetu zákazky.

**Návod, pokyny, inštrukcie pre vyplnenie cenovej ponuky:**

**Pokyny ku vypĺňaniu cenovej ponuky**

Uchádzač musí uviesť v príslušnom políčku: obchodné meno výrobcu logického celku (ponúknutého predmetu zákazky) a typové označenie logického celku alebo názov logického celku (ponúknutého predmetu zákazky). Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) predmetu zákazky (celková cena všetkých položiek, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.